পটাশিয়াম
পটাশিয়াম হলো একটি রাসায়নিক উপাদান যা কে প্রতীক দ্বারা প্রকাশ করা হয় ( নিও-ল্যাটিন ক্যালিয়াম থেকে ) এবং এর পারমাণবিক সংখ্যা ১৯ ৷ পটাশিয়াম হলো একটি রুপালি-সাদা ধাতু যা একটি ছুরির মাধ্যমে সামান্য শক্তি দিয়ে কাটার জন্য যথেষ্ট নরম। পটাশিয়াম ধাতু বায়ুমণ্ডলীয় অক্সিজেনের সাথে দ্রুত প্রতিক্রিয়া দেখায়, মাত্র কয়েক সেকেন্ডের ক্রিয়াতেই সাদা পটাশিয়াম পারক্সাইড এর স্তর তৈরি করে। এটি প্রথমে গাছপালার ছাই থেকে পাওয়া যায় যা থেকে এর নামটি পটাশ দেওয়া হয়। পর্যায় সারণীতে, পটাশিয়াম ক্ষারীয় ধাতুগুলির মধ্যে একটি, যার বাইরের প্রধান ইলেক্ট্রন শেলে একটিমাত্র ভ্যালেন্স ইলেকট্রন থাকে, যা সহজেই একটি ধনাত্বক চার্জ বিশিষ্ট আয়ন তৈরি করতে সরিয়ে ফেলা হয়। উৎপন্ন আয়নটি একটি ক্যাটায়ন, যা অ্যানায়নের সাথে একত্রিত হয়ে লবণ গঠন করে । প্রকৃতিতে পটাশিয়াম কেবল আয়নিক লবণে দেখা যায়। এলিমেন্টাল পটাশিয়াম জলের সাথে দৃঢ় প্রতিক্রিয়া দেখায় এবং বিক্রিয়াতে উৎপন্ন হাইড্রোজেন জ্বলানোর জন্য পর্যাপ্ত তাপ সরবরাহ করে, এতে ফ্যাকাশে বেগুনি বর্ণের শিখা তৈরী হয় । এটি সমুদ্রের জলে দ্রবীভূত অবস্থায় পাওয়া যায় (যা ওজন অনুসারে ০.০৪% পটাশিয়াম ) ,এবং অরথোক্লেজের মতো অনেক খনিজ ক্ষেত্রেও এটি দেখা যায় । এছাড়াও গ্রানাইটস এবং অন্যান্য আগ্নেয় শিলাগুলির একটি সাধারণ উপাদান হলো পটাশিয়াম। পর্যায় সারণীর গ্রুপ 1 এর পূর্ববর্তী উপাদান সোডিয়ামের সাথে পটাশিয়াম রাসায়নিকভাবে সাদৃশ্যপূর্ণ। তাদের অনুরূপ প্রথম আয়নায়ন শক্তি রয়েছে, যার জন্য প্রতিটি পরমাণু এর একমাত্র বহিরাগত ইলেকট্রন ত্যাগ করে। তারা যে ভিন্ন মৌল এবং একই অ্যানায়নসমূহের সাথে একই জাতীয় লবণ তৈরির জন্য একত্রিত হয়, এটি সর্বপ্রথম সন্ধেহ করা হয়েছিল ১৭০২ সালে, এবং তড়িৎ বিশ্লেষন পদ্ধতি ব্যবহার করে ১৮০৭ সালে প্রমাণিত হয়েছিল। প্রাকৃতিতে পাওয়া পটাশিয়াম তিনটি আইসোটোপ সমন্বিত, যার মধ্যে তেজস্ক্রিয় । 40 K এর সন্ধান সকল পটাশিয়ামে পাওয়া যায় এবং এটি মানব দেহের মধ্যে সর্বাধিক সাধারণ রেডিওআইসোটোপ । পটাশিয়াম আয়ন সমস্ত জীবন্ত কোষের কার্যকারিতার জন্য গুরুত্বপূর্ণ। স্নায়ু কোষের ঝিল্লি জুড়ে পটাশিয়াম আয়নগুলির স্থানান্তর স্বাভাবিক স্নায়বিক গতির জন্য প্রয়োজনীয়। পটাশিয়ামের ঘাটতি এবং আধিক্য দুটিই অসংখ্য লক্ষণ সৃষ্টি করে, যেমন:- হার্টের ছন্দের অস্বাভাবিকতা এবং বিভিন্ন ইলেকট্রোকার্ডিওগ্রাফিক অস্বাভাবিকতা ইত্যাদি। টাটকা ফল এবং শাকসব্জী পটাশিয়ামের ভাল খাদ্যতালিকাগত উৎস। বাইরে থেকে ভিতরে কোষে পটাশিয়াম স্থানান্তরিত করার মাধ্যমে এবং কিডনির দ্বারা পটাশিয়াম নির্গমন বৃদ্ধি করার মাধ্যমে সিরাম পটাশিয়ামের মাত্রা বাড়িয়ে শরীর খাদ্যতালিকাগত পটাশিয়ামের আগমনে প্রতিক্রিয়া জানায়। পটাশিয়ামের বেশিরভাগ শিল্প প্রয়োগ হলো পটাশিয়াম যৌগের জলে উচ্চ দ্রবণীয়তা ধর্মকে কাজে লাগানো যেমন পটাশিয়াম সাবান। ভারী ফসলের উৎপাদনে মাটিতে পটাশিয়ামের দ্রুত হ্রাস ঘটে এবং এটি পটাশিয়ামযুক্ত কৃষি সারের মাধ্যমে প্রতিকার করা যেতে পারে, যা বিশ্বব্যাপী পটাশিয়াম রাসায়নিক উৎপাদনের 95% অংশ দখল করে।